CELEX: 31983R3604
Language: el
Date: 1983-12-19 00:00:00
Title: Κανονισμός (ΕΟΚ) αριθ. 3604/83 του Συμβουλίου της 19ης Δεκεμβρίου 1983 για την τροποποίηση του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής

Avis juridique important

|

31983R3604

Κανονισμός (ΕΟΚ) αριθ. 3604/83 του Συμβουλίου της 19ης Δεκεμβρίου 1983 για την τροποποίηση του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής  

Επίσημη Εφημερίδα αριθ. L 358 της 22/12/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3604/83 ΤΟΥ ΣΥΜΒΟΥΛΙΟΥ  της 19ης Δεκεμβρίου 1983  για την τροποποίηση του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 235,  τον κανονισμό αριθ. 129 του Συμβουλίου περί της αξιάς της λογιστικής μονάδας και των εφαρμοζομένων τιμών συναλλάγματος στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι ο κανονισμός (ΕΟΚ) αριθ. 652/79 (5), όπως τροποποιήθηκε τελευταία από τον κανονισμό (ΕΟΚ) αριθ. 108/83 (6), εισήγαγε, για μια περίοδο μέχρι τις 31 Δεκεμβρίου 1983, το ευρωπαϊκό νομισματικό σύστημα στην κοινή γεωργική πολιτική·  ότι ο κανονισμός (ΕΟΚ) αριθ. 1011/80 (7) εγκαθίδρυσε, με τροποποίηση του άρθρου 3 στοιχείο β) του κανονισμού (ΕΟΚ) αριθ. 652/79, νέο σύστημα, όσον αφορά τις απαλλαγές που λαμβάνονται υπόψη για τον υπολογισμό των νομισματικών εξισωτικών ποσών· ότι, δυνάμει του άρθρου 5 δεύτερο εδάφιο του κανονισμού (ΕΟΚ) αριθ. 652/79, το σύστημα αυτό είναι επίσης περιορισμένης χρονικής ισχύος μέχρι τις 31 Ιανουαρίου 1983·  ότι η Επιτροπή πρότεινε στο Συμβούλιο να τροποποιήσει τη ρύθμιση για τις ατέλειες· ότι, αναμένοντας να συνεχιστούν οι εργασίες του Συμβουλίου επί των προτάσεων αυτών, πρέπει, λόγω του επείγοντος, να θεσπισθούν τα αναγκαία μέτρα παράτασης του κανονισμού (ΕΟΚ) αριθ. 652/79, ώστε να αποφευχθούν οι επιζήμιες επιπτώσεις σε περίπτωση ελλείψεως σχετικής αποφάσεως· ότι η αποκτηθείσα πείρα δικαιολογεί την παράταση της εφαρμογής της ECU στην κοινή γεωργική πολιτική μέχρι τις 31 Δεκεμβρίου 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 652/79, το δεύτερο εδάφιο αντικαθίσταται από το ακόλουθο κείμενο:  «Εφαρμόζεται μέχρι τις 31 Δεκεμβρίου 1984.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1983.  Για το Συμβούλιο  Ο Πρόεδρος  Γ. ΒΑΡΦΗΣ  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. C 299 της 5. 11. 1983, σ. 10.  (4) Γνώμη που διατυπώθηκε στις 16 Δεκεμβρίου 1983 (δεν έχει ακόμα δημοσιευτεί στην Επίσημη Εφημερίδα).  (5) ΕΕ αριθ. L 84 της 4. 4. 1979, σ. 1.  (6) ΕΕ αριθ. L 16 της 1. 1. 1983, σ. 2.  (7) ΕΕ αριθ. L 108 της 26. 4. 1980, σ. 3.